อยากทราบค่ะว่าหนูท้องหรือไมพอดีประจำเดือนหมดเมื่อตอนวันที่29-31ธันวาคม2019 หนูไปหาตรวจครรภ์ให้ตอนวันที่9เดือนมกราคม2020ว่าไม่ท้องค่ะทีนี้ก็รอดูรอบเดือนยังไม่ม่หนูเลยไปตรวจวันที่4กุมภาพันธ์2020มันขึ้น1ขีดจนตอนนี้รอบเดือนก็ยังไม่มาเลยค่ะรองบีบนมดูนำ้นมออก1หยดค่ะอยากรู้ว่าอาการแบบนี้ท้องไมคะ
สวัสดีค่ะ หากประจำเดือนหมดไปในวันที่ 29-31 ธ.ค. แล้วได้ไปตรวจหาการตั้งครรภ์ในวันที่ 9 ม.ค. 63 ถือว่าเร็วไปที่จะตรวจพบได้ค่ะแต่หากหลังจากนั้น ประจำเดือนยังไม่มา และได้ตรวจหาการตั้งครรภ์อีกครั้งในวันที่ 4 ก.พ. แล้วพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น แนะนำควรรอประจำเดือนต่อไปก่อน หากไม่มานานเกิน 3 เดือน จึงควรไปพบแพทย์เพื่อตรวจหาสาเหตุ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้นสำหรับอาการมีน้ำนมไหล อาจเกิดจากการถูกบีบนวดคลึงเต้านมบ่อยๆ รวมไปถึงการมีเพศสัมพันธ์ก็เป็นการกระตุ้นให้มีน้ำนมไหลได้ด้วย นอกจากนี้ ก็อาจเกิดจากการใช้ยาบางชนิด รวมไปถึงฮอร์โมนและอาหารเสริมต่างๆ หรือเกิดจากเป็นเนื้องอกในต่อมใต้สมอง เป็นต้น แนะนำควรสังเกตอาการไปก่อน และไม่ควรไปบีบนวดคลึงเต้านมอีก หากหลังจากนี้ ไม่มีน้ำนมไหลออกมาอีก ก็ถือว่าปกติดี แต่หากยังคงมีออกมาเรื่อยๆ ก็ควรไปพบแพทย์เพื่อตรวจหาสาเหตุค่ะ